# Dievų miškas (romanas)

### Straipsnis iš Vikipedijos, laisvosios enciklopedijos.

„Dievų miškas“ – svarbiausias B.Sruogos grožinės prozos kūrinys. Tai memuarinis veikalas apie Štuthofo koncentracijos stovyklą. Autorius atvaizdavo visą žmogaus naikinimo sistemą, parodė stovyklos vadovus, sargybinius, tariamą kalinių savivaldą ir pačius kalinius. Kūrinyje kankinimo priemonės pasiekia neįtikėtino fantastiškumo, žmogaus sužvėrėjimas vaizduojamas šiurpiais vaizdais. Į visa tai žiūrima beteisio, beveik neturinčio vilties išlikti žmogaus žvilgsniu. Vienintelis ginklas tokioje aplinkoje prieš dvasinę anemiją yra aštri ironija. Ją autorius naudoja labai meistriškai – tragiškiausi momentai vaizduojami pro sarkastišką šypseną, sadistų kankintojų portretai piešiami ironiškomis spalvomis (Žmogus – ne mašina gi. Pavargsta – apie kalinius mušantį fašistą). Galbūt šitoks požiūris labiau padeda išlikti nežmoniškomis sąlygomis. Tas ironiškas bruožas atsiminimams duoda platesnę plotmę, gilesnį žvilgsnį, patį vaizdavimą iškelia iš protokolinio daiktiškumo į literatūros meno sritį.

„Dievų miškas“ atskleidė hitlerinės priverčiamųjų darbų stovyklos tikrovę. Tačiau kūrinys turi ir platesnės apibendrinančios reikšmės. Panašūs vaizdai kartojasi kiekvienos totalitarinės sistemos žmonių naikinimo pragare, ypač Sibire. Nors kūrinyje veiksmo nedaug, bet pats vaizdavimo būdas yra toks gyvas, kad kūrinys intriguoja ir yra skaitomas kaip įdomus romanas.

## [taisyti] Nuorodos

- Kūrinys internete

Rodomas puslapis "http://lt.wikipedia.org../../../d/i/e/Diev%C5%B3_mi%C5%A1kas_%28romanas%29.html"

Kategorija: Lietuvių literatūra

##### Views

- Straipsnis
- Aptarimas
- Dabartinė versija

##### Paieška